
Koha-aadressi määramine
(1. Jõe tn 24b)
1. Asjaolud ja menetluse käik

Narva linna haldusterritooriumil asub reformimata maatükk ligikaudse pindalaga 73 m², mis asub maaükste 1. Jõe tn 24 (katastritunnus 51104:004:0025) ja 1. Jõe tn 24a (katastritunnus 51101:001:0469) kõrval.
Vastavalt Ida-Viru maavanema 30.08.2017 korraldusele nr 8-8/2017/766 on antud luba selle maa erastamiseks kinnisasjaga liitmiseks, mille menetluse läbiviimiseks tuleb määrata moodustatavatele maaüksustele koha-aadress.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata piiriettepanekul (lisa) näidatud maaüksusele pindalaga ca 73 m² koha-aadress Narva linn, 1. Jõe tn 24b.
4. Rakendussätted

4.1 Korraldus jõustub teatavakstegemisest;
4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

